Obisk Škofjeloškega pasijona
2026-04-06 14:45 - 19:00 UTC
Na velikonočni ponedeljek, 6. aprila 2026, si bosta župniji Smlednik in Trboje ob 16. uri ogledali Škofjeloški pasijon.

Avtobus bo začel pobirati v Trbojah (pri gasilskem domu) ob 14.45, v Valburgi ob 14.50 (na postaji pri parku – za Smlednik, Valburgo in Hraše), v Zbiljah ob 14.55 (na postaji pri hotelu). Na avtobusu bomo pobrali še prispevek za avtobus (8 € na osebo).

Režiser Škofjeloškega pasijona prihaja iz župnije Smlednik.

Slavilni koncert s pričevanjem za mlade
2026-04-11 19:30 - 21:00
V soboto, 11. aprila 2026, bo v KD Smlednik ob 19.30 slavilni koncert s pričevanjem za mlade iz župnij Smlednik in Trboje.

Predstavitev rodbine Lazarini in cerkve sv.Urha
2026-05-09 19:30 - 20:30
v okviru praznovanja 350-letnice župnije Smlednik bo v SOBOTA, 9. MAJ v župnijski cerkvi sv. Urha v Smledniku ob 19.30 Franc Lazarini predstavi rodbino Lazarini in cerkev sv. Urha.

Lepo povabljeni !

Dan državnosti v naši župniji
2026-06-25 00:00 - 23:59
Na državni praznik, dan državnosti, 25.6.2026. bosta praznični sveti maši v Smledniku ob 9. uri in v Trbojah ob 10.30. Pri obeh sv. mašah bomo molili za domovino in zapeli državno himno.

V KD Smlednik bo ob 19. uri za župniji Smlednik in Trboje ogled filma Exodus 1945: Naša kri, ki si ga je po slovenskih kinematografih ogledalo več kot 32.000 gledalcev. Vstop je prost (prostovoljni prispevki za nadaljevanje tega projekta).

Gost bo Marcelo Brula, režiser Škofjeloškega pasijona, s katerim bo pred ogledom potekal pogovor.

Celodnevno češčenje na god sv. Urh
2026-07-04 09:00 - 18:30
V okviru praznovanja 350-letnice župnije Smlednik bomo v SOBOTO, 4. JULIJ, na god sv. Urha, imeli celodnevno češčenje sv. Rešnjega Telesa.

Začnemo s sv. mašo ob 9. uri, ki jo bo daroval nekdanji župnik Tomaž Nagode.

Razpored češčenja:

ob 10. uri – Moše in Dragočajna;

ob 11. uri – otroci in mladostniki;

ob 12. uri – duhovniki;

ob 13. uri – Zbilje;

ob 14. uri – Smlednik;

ob 15. uri – Hraše;

ob 16. uri – Valburga;

ob 17. uri – ŽPS, ŽK in župnijski sodelavci;

ob 18. uri – litanije Srca Jezusovega.

Priložnost za sv. spoved bo od 8.30 do 11. ure (g. Peter iz Preske), od 15. do 17. ure (g. Andrej Pirš) ter od 17. do 19.30 (g. Peter iz Preske).

Ob 18.10 bo predstavitev in blagoslov jubilejnega mašnega plašča, ki je delo smleških klekljaric.

Slovesna zaključna sveta maša bo ob 18.30. Somaševanje ob 18.30 bo vodil msgr. nadškof Stanislav Zore.

K tej sv. maši so povabljeni tudi župniki in farani iz drugih župnij, ker je sv. Urh patron župnijske ali pa podružne cerkve.

Po sv. maši bo v KD Smlednik premierni ogled novega animiranega filma župnije Smlednik z naslovom Že 350 let skupaj.

Lepo povabljeni k celodnevnemu češčenju in slovesnemu zaključku z ogledom novega animiranega filma!

Slovesna sv. maša na god sv.Urha
2026-07-04 18:30 - 20:30
Slovesna sv. maša, na god sv. Urha in ob zaključku celodnevnega češčenja, bo ob 18.30 z duhovniki, farani in romarji iz Trboj in od drugod. Somaševanje bo vodil nadškof msgr. Stanislav Zore. Sodeloval bo PZ iz Trboj.

Po sv. maši bo v KD Smlednik premierni ogled novega animiranega filma župnije Smlednik z naslovom 350 LET ŽE SKUPAJ in druženje.

Slovesna sv. maša na Urhovo nedeljo
2026-07-05 00:00 - 23:59
Ob praznovanju 350-letnice župnije Smlednik vabimo na slovesno praznovanje na URHOVO NEDELJO, 5. JULIJ 2026, ob 10. uri bo slovesna sv. maša, ki jo bo vodil nuncij v Kongu, msgr. dr. Mitja Leskovar in bo po sv. maši blagoslovil jubilejno sliko pod župniščem v Smledniku.

Po blagoslovu bo druženje vseh faranov, gostov in obiskovalcev.

Vsi lepo povabljeni, da se nam pridružite pri praznovanju !

Oratorij v župniji Smeldnik
2026-08-16 00:00 - 2026-08-23 23:59
Letošnji oratorij bo potekal od ponedeljka, 16., do nedelje, 23. avgusta. Spoznavali bomo Heidi – Živeti je lepo.

Link do prijave je na FB strani Oratorij Smlednik.

Prijave na oratorij

Če boste imeli še kakšna vprašanja, nam, prosim sporočite na elektronski naslov oratorij.smlednik@gmail.com.

Vabimo animatorje in otroke iz župnij Smlednik in Trboje.

Sveti misijon v župnijah Smlednik in Trboje
2026-10-02 00:00 - 2026-10-11 23:59
Od 2. do 11. oktobra 2026 bo v župnijah Smlednik in Trboje potekal sveti misijon pod geslom Evharistija – sonce mojega življenja (bl. Alojzij Grozde). Povod za to bo 350. obletnica župnije Smlednik. Katekizem katoliške Cerkve pravi, da je evharistija izvir in višek krščanskega življenja. Cerkveni očetje za Marijo uporabljajo simbol lune, za Jezusa pa sonce. Marija od Boga prejema svetlobo, da lahko sveti kot pričevalka v življenju. Danes je toliko kristjanov, ki ne svetijo, ker niso na Božji svetlobi. To nam govori Marija po sveti Katarini Labouré, ki vidi na Marijini roki drage kamne, ki se ne svetijo: »To so tisti, ki ne uporabljajo in ne živijo Božjih darov.« Pregovor pravi: »Če želimo goreti, se moramo najprej pustiti vneti.« Zavetnik župnije Smlednik sv. Urh je bil kot otrok tako slaboten, da sta ga starša zaradi sramu skrivala, dokler jima neki duhovnik ni rekel, da naj ga dasta na sonce, ki je najboljše zdravilo. Do misijona bo veliko dogodkov, ki so namenjeni, da se na ta sveti misijon pripravimo.

MOLITEV: Verujem Vate, Bog Oče, ki mi daješ življenje. Oklepam se Te, Jezus Kristus, ki me odrešuješ. V ljubezni pa slavim Tebe, Sveti Duh. V času misijona hočem in želim obnoviti, poglobiti in potrditi svojo krstno zavezo Božjega otroštva. V skupnosti bratov in sester si bom prizadeval živeti po naukih evangelija in Cerkve. Posebno po zakramentih svete evharistije in svete spovedi želim, da me sveti Bog vodi po poti svetosti v nebesa, da postanem Božji pričevalec, kamor koli me Bog pošlje. O Bog, ohrani mi vero in dom. Sveta Marija Vnebovzeta in sveti Urh, sveti nadangel Mihael in sveti Janez Krstnik, sveti apostol Jakob starejši in sveta Valburga, prosite za nas. Amen.

ŽUPNIJSKO ROMANJE
2026-10-23 00:00 - 2026-10-25 23:59
Od 23. do 25.oktobra bo župnijsko romanje župnij Smlednik in Trboje: Smlednik/Trboje–Neuschwanstein–Augsburg–Smlednik/Trboje:

prvi dan (23. 10.): Smlednik–Neuschwanstein–Augsburg (grob sv. Urha, cerkev evharističnega čudeža in cerkev, kjer se je začela pobožnost k Mariji, ki razvezuje vozle)

drugi dan (24. 10.), Augsburg–opatija Heidenheim (kraj delovanja sv. Valburge)–Eichstatt (grob sv. Valburge)–prenočitev v Münchnu

tretji dan (25. 10.): München–Altotting (bavarska Marijina romarska pot); proti domu se vračamo skozi Oberndorf, kjer je muzej Svete noči.

Z nami bo vodič Peter Avbelj.

Dar za romanje je 340 €. Do sedaj je prijavljenih 61 ljudi in imajo tudi nastanitve po hotelih. Prostora imamo še za 5 oseb. Šli bomo z nadstropnim avtobusom.

Prosim, da prinesete akontacijo 200 € za hotele, ker moramo plačati vnaprej.

ŽUPNIJSKO ROMANJE - Župnija Smlednik
